
NAMNA YA KUFANYA UMRAH 
Mtunzi 
Abdulaziz bin Abdillah bin Baaz 
Sifa njema ni za Mwenyezi Mungu peke yake, na 
baada ya hayo: 
Huu ni muhtasari mfupi wa matendo ya ibada za 
Umrah. Na kwa msomaji, maelezo ya hayo ndiyo haya: 
Mwenye  kufanya  Umrah  atakapofika  kwenye 
Miqat  (sehemu  za  kunuia  Hija  au  Umrah), 
inapendekezwa  aoge na kujisafisha. Mwanamke  pia 
atafanya  hivyo  hata  kama  atakuwa  katika  hedhi  au 
katika  damu  ya  baada  ya  kuzaa,  isipokuwa 
hataruhusiwa  kuzunguka  Ka'aba  mpaka  atwaharike 
kutokana na damu na aoge. 
Mwanamume  anatakiwa  kujipaka  manukato 
kwenye  mwili  wake  kabla  ya  kuvaa  nguo  zake  za 
ihram.  Ikiwa  haitawezekana  kuogea  kwenye  Miqat, 
basi  hakuna  ubaya  ikiwa  ataoga  anapofika  Makka 
kabla ya kuzunguka Ka'aba ikiwa hilo litawezekana. 
Mwanamume  atavua  nguo  zote  za  kawaida 
zilizoshonwa  na  kuvaa  kikoi  na  shuka,  na 
inapendekezwa ziwe nyeupe na safi. 
Ama mwanamke, yeye atahirimia katika nguo zake 

3 
za  kawaida  (isipokuwa  hatavaa  nikabu,  barakoa  na 
glovu. Hivyo atavivua na aufunike uso wake na mikono 
yake kutokana na wanaume wasio mahram wake kwa 
nguo nyinginezo) ambazo hazina mapambo wala si za 
umaarufu. 
Kisha ataweka nia ya kuingia katika ibada (ya Umra) 
moyoni mwake na kuitamka kwa ulimi wake akisema: 
“Labbayka umrah (Nimekuitikia kwa kufanya Umra).” 
au  “Allahummma  labbayka  umrah  (Ewe  Mwenyezi 
Mungu,  nimekuitikia  kwa  kufanya  Umra).”  Iwapo 
aliyehirimia  Umrah  atachelea  kuwa  hataweza 
kutekeleza  ibada  zake  kwa  sababu  ni  mgonjwa  au 
anaogopa adui au mfano wa hayo, basi anaruhusiwa 
kuweka  sharti  anapohirimia  kwa  kusema:  "Ikiwa 
nitazuiliwa  na  kizuizi,  basi  mahali  pangu  pa  kutoka 
katika  ihram  ni  pale  kitakaponizuilia."  Haya  ni  kwa 
mujibu  wa  Hadithi  ya  Dhwuba’ah  bint  Az-Zubayr, 
Mwenyezi Mungu amuwiye radhi.

1

 
Kisha  atafanya  mwitikio  (Talbiyah)  ya 
Mtume,rehema na amani za Mwenyezi Mungu ziwe 
juu yake,  ambayo ni: “Labbaykallaahumma labbayka. 
Labbayka  laa  shariika  laka  labbayka.  Innalhamda 
wanni'imata  laka  walmulk  laa  shariika  laka 
(NimekuitikIa  ewe  Mwenyezi  Mungu  nimekuitikia! 
Nimekuitikia hauna mshirika nimekuitikia. Hakika sifa 
 

1

 As-Sunan Al-Kubra, cha Al-Bayhaqi, nambari 10117. 

njema  na  neema  na  ufalme  ni  vyako,  nimekuitikia 
huna mshirika)!" 

 "Labbaika  llaahumma  labbaika.  Labbaika  laa 
shariika laka labbaika.  Innalhamda wanni'imata laka 
walmulk laa shariika laka (Nimekuitikia ewe Mwenyezi 
Mungu  nimekuitikia!  Nimekuitikia  hauna  mshirika 
nimekuitikia. Hakika sifa njema na neema na ufalme 
ni vyako, nimekuitikia huna mshirika)!" Na ataendelea 
kurudia mwitikio (talbiya) huu mara nyingi pamoja na 
kumtaja Mwenyezi Mungu Mtukufu hadi afike katika 
Al-Kaaba. 
Wanaume  wanaruhusiwa  kupaza  sauti  zao,  nao 
wanawake  watashusha  chini  sauti  zao  kama 
walivyokuwa  wakifanya  Maswahaba,  radhi  za 
Mwenyezi Mungu ziwe juu yao. 
Anapofika  kwenye  Nyumba  ambayo  ni  Al-Kaaba, 
aache  kufanya  mwitikio  (Talbiyah),  kisha  aende 
kwenye Jiwe Jeusi, alielekee, kisha aliguse kwa mkono 
wake  wa  kulia  na  kulibusu  kama  hilo  litawezekana. 
Lakini  asiwaudhi  watu  kwa  kuleta  msongamano. 
Aseme  wakati  anapoligusa:  “Bismillaahi,  Allaahu 
akbar”  yaani,  “Kwa  jina  la  Mwenyezi  Mungu,  na 
Mwenyezi  Mungu  ndiye  Mkubwa."  Kama  itakuwa 
vigumu kulibusu, ataligusa kwa mkono au kwa fimbo 

au  kwa  mfano  wake,  kisha  akibusu  kile  alicholigusa 
kwacho.  Na  kama  itakuwa  vigumu  kuligusa,  basi 
ataliashiria  na  aseme:  “Allaahu  akbar”  yaani, 
“Mwenyezi  Mungu  ndiye  Mkubwa”  na  asibusu  kile 
alichoashiria kwacho. 
Ili  tawafu  iwe  sahihi,  ni  sharti  kwamba  mwenye 
kutufu awe safi kutokana na hadathi ndogo na kubwa. 
Kwa  sababu,  tawafu  ni  kama  swala,  isipokuwa 
iliruhusiwa kuzungumza ndani yake. 
Ataiweka  Al-Kaaba  upande  wake  wa  kushoto  na 
aizunguke mara saba. Kila anapofika kwenye kona ya 
Yemeni,  ataigusa  kwa  mkono  wake  wa  kulia 
ikiwezekana na kusema: “Bismillaahi, Allaahu akbar” 
yaani, “Kwa jina la Mwenyezi Mungu, na  Mwenyezi 
Mungu ndiye Mkubwa,” lakini asiibusu. Ikiwa itakuwa 
vigumu  kwake  kuigusa,  ataiacha  na  kuendelea  na 
tawafu  yake,  na  asiiashirie  wala  asiseme:  "Allaahu 
akbar”  yaani,  “Mwenyezi  Mungu  ni  Mkubwa.”  Kwa 
sababu  hilo  halikusimuliwa  kutoka  kwa  Mtume, 
rehema na amani ziwe juu yake. 
Ama  Jiwe  Jeusi,  kila  anapokuwa  sawa  nalo, 
ataligusa  na  kulibusu  kama  tulivyotaja  hapo  awali. 
Vinginevyo, ataliashiria tu na kusema: "Allaahu akbar” 
yaani,  "Mwenyezi  Mungu  ndiye  Mkubwa." 
Inapendekezwa kutembea kwa hatua za haraka fupi 
fupi katika mizunguko mitatu ya kwanza ya Tawafu ya 
kufika Makka (Twawaf al-Quduum), kwa wanaume tu. 

Inapendekezwa kutembea kwa kasi, kwa hatua fupi, 
wakati wa mizunguko mitatu ya kwanza ya Tawaf al-
Qudum, na hili ni mahususi kwa wanaume. 
Pia  inapendekezwa  kwa  mwanamume  kuvaa 
lubega (Idhtwibaa) katika Tawaf al-Quduum (Tawafu 
ya kuingia Makka) katika mizunguko yote. Idhtwibaa 
inamaanisha  kuweka  sehemu  ya  katikati  ya  upande 
wa juu wa shuka yake chini ya bega lake la kulia na 
ncha zake mbili za juu kwenye bega lake la kushoto. 
Idhtwibaa:  Inamaanisha  kuweka  sehemu  ya  katikati 
ya juu ya shuka yake chini ya bega lake la kulia na ncha 
zake mbili za juu kwenye bega lake la kushoto. 
Na ni sunna pia kufanya dhikri na kuomba dua kwa 
wingi, kiasi iwezekanavyo katika mizunguko yote. 
Hakuna  dua  wala  dhikri  mahususi  katika  tawafu. 
Bali mtu ataomba na kumjata Mwenyezi Mungu kwa 
dua na utajo wowote anaoweza. Na atasema kati ya 
pembe mbili za Al-Ka'aba: 

 "Rabbanaa  aatina  fid-dun-yaa  hasana,  wafil-
aakhirati hasana, waqinaa ‘adhaaban-naar.”  Yaani, 
“Mola  wetu  Mlezi,  tupe  Duniani  mema,  na  khera 
mema, na utulinde kutokana na adhabu ya Moto)!" 
(Suratul-Baqara:  201)  Surah  Al-Baqarah:  201  katika 
kila mzunguko. Kwa sababu, hili lilithibiti kutoka kwa 
Mtume, rehema na amani za Mwenyezi Mungu ziwe 

juu yake. 
Ataumaliza mzunguko wa saba kwa kuligusa Jiwe 
Jeusi  na  kulibusu  ikiwezekana,  au  kuliashiria  huku 
akisema  “Allaahu  Akbar  (Mwenyezi  Mungu  ndiye 
Mkubwa.” kulingana na maelezo yaliyotajwa kabla ya 
muda  mfupi.  Baada  ya  kukamilisha  mzunguko  huu, 
atavaa shuka lake kwa kuliweka juu ya mabega yake 
na kona zake mbili za juu  kwenye kifua chake. 
Kisha  ataswali  rakaa  mbili  nyuma  ya  Maqam 
Ibrahim    ikiwa  itakuwa  rahisi  kufanya  hivyo.  Lakini 
kama hataweza kufanya hivyo, basi ataswalia mahali 
popote Msikitini. Baada ya kusoma surat Al-Fatihah, 
atasoma  ndani  yake:  “Qul  yaa  ayyuhal  kaafiruun” 
yaani,  “Sema,  ‘Enyi  makafiri,’”  (Surat  Al-Kafiruun) 
katika  rakaa  ya  kwanza,  na  “Qul  huwallahu  ahad”, 
yaani, “Sema, ‘Yeye Mwenyezi Mungu ni wa Pekee.'” 
(Surat Al-Ikhlaas) katika rakaa ya pili. Hilo ndilo bora 
zaidi, lakini akisoma kitu kingine, basi hakuna tatizo. 
Kisha, baada ya kumaliza rakaa mbili hizi, ataelekea 
kwenye Jiwe Jeusi, ikiwa hilo litawezekana. 

 "Qul-yaa  ayyuhal-kaafiruun  (Sema:  Enyi 
makafiri)."  [Suratul-Kaafiruun:  1]  katika  rakaa  ya 
kwanza, na: 

 "Qul-huwallaahu  Ahad"  Yaani,  "Sema:  Yeye 
ndiye  Mwenyezi  Mungu  aliyepwekeka."  [Surat  Al-
Ikhlaas:  1]  katika rakaa ya  pili.  Hili  ndilo  bora  zaidi, 
lakini  ikiwa  atasoma  sura  nyinginezo  zozote  badala 
yake,  basi  hakuna  ubaya  wowote.  Kisha,  baada  ya 
kutoa salamu ya kumaliza swala baada ya rakaa ya pili, 
ataliendea  jiwe  jeusi  (Al-Hajarul-Aswad)  na  kuligusa 
kwa mkono wake wa kulia ikiwa hilo litakuwa rahisi. 
Inapendekezwa  kunywa  maji  ya  Zamzam  baada  ya 
kuswali  rakaa  mbili  za  baada  ya  Twawafu, 
ikiwezekana. 
Kisha atatoka aende kwenye Safaa na apande juu 
yake  au  asimame  hapo  karibu.  Kupanda  juu  yake 
ndiyo bora zaidi ikiwezekana. Kisha atasoma maneno 
ya Mwenyezi Mungu Mtukufu: 

 "Innas-swafaa wal-marwata min sha’aa-irrllah.” 
Yaani, “Hakika vilima vya Safaa na Marwa ni katika 
alama za Mwenyezi Mungu." (Suratul-Baqarah: 158) 
Na inapendekezwa kwamba aelekee Kiblah, amsifu 
na  kumtukuza  Mwenyezi  Mungu.  Atasema:  “Laa 
ilaaha illallaahu wallaahu akbaru, laa ilaaha illallaahu 
wahdahuu  laa  shariika  lahu,  lahulmulku, 
walahulhamdu, wahuwa ‘alaa kulli shay-in qadiir, laa 
ilaaha  illallaahu  wahdahuu  anjaza  wa’adahuu 
wanaswara  ‘abdahuu  wahazamal  ahzaaba  wahdahu 

(Hakuna mungu ila Mwenyezi Mungu, na Mwenyezi 
Mungu  ndiye  Mkubwa.  Hakuna  mungu  isipokuwa 
Mwenyezi Mungu asiye na mshirika. Ufalme ni wake, 
na sifa njema ni zake, naye ni Muweza mno wa kila 
kitu. Hakuna mungu ila Mwenyezi Mungu peke yake, 
alitekeleza ahadi yake, na  alimnusuru mja wake,  na 
aliyashinda makundi (ya maadui) peke yake).” Kisha 
ataomba  awezacho  huku  ameinua  juu  mikono,  na 
atairudia dhikri hii na dua hii mara tatu. 

 Allaahu  akbaru,  Allaahu  akbaru.  Laa  ilaaha 
illallaahu  allaahu  akbaru,  Allaahu  akbaru 
walillaahilhamdu. Laa ilaaha illallaahu wahdahuu laa 
shariika  lahu,  lahulmulku,  walahulhamdu,  wahuwa 
‘alaa  kulli  shay-in  qadiir.  Laa  ilaaha  illallaahu 
wahdahuu  anjaza  wa’adahuu  wanaswara  ‘abdahuu 
wahazamal  ahzaaba  wahdahu  (Mwenyezi Mungu ni 
Mkubwa,  Mwenyezi  Mungu  ni  Mkubwa.  Hakuna 
mungu  apasaye  kuabudiwa  kwa  haki  ila  Mwenyezi 
Mungu,  Mwenyezi  Mungu  ni  Mkubwa,  Mwenyezi 
Mungu ni Mkubwa, na sifa njema zote ni zake. Hakuna 
mungu  isipokuwa  Mwenyezi  Mungu  asiye  na 
mshirika. Ufalme ni wake, na sifa njema ni zake, naye 
ni Muweza wa kila kitu. Hakuna mungu ila Mwenyezi 

Mungu  peke  yake,  aliitekeleza  ahadi  yake,  na 
akamnusuru mja wake, na akayashinda makundi (ya 
maadui)  peke  yake)."

1

  Ataomba  kwa  dua  yoyote 
anayoweza, kisha atarudia dhikri hii na dua mara tatu. 
Hii  ndiyo  Sunnah  aliyoifanya  Mtume,  rehema  na 
amani  za  Mwenyezi  Mungu  ziwe  juu  yake,  huku 
ameelekea kibla. Kisha atashuka na atembee akienda 
Marwah  mpaka  afikie  alama  (taa  ya  rangi  ya  kijani 
kibichi)  ya  kwanza,  na  hapo  mwanamume 
ataharakisha  mwendo  wa  kutembea  mpaka  afikie 
alama ya pili. 
Ama  mwanamke,  yeye  haruhusiwi  kuharakisha 
mwendo katika kutembea. Kwa sababu yeye ni uchi. 
Kisha  atatembea  na  kupanda  juu  ya  Marwah  au 
kusimama hapo karibu. Kupanda juu yake ndiyo bora 
zaidi  ikiwezekana. Kisha atasema na kufanya juu  ya 
Marwah aliyoyasema na kuyafanya juu ya Safaa. Kisha 
atateremka  chini  na  kutembea  katika  sehemu 
aliyotembea na kuongeza kasi katika sehemu ambayo 
aliongeza kasi mpaka afike Safaa. Atafanya hivyo mara 
saba.  Kwenda  kwake  ni  raundi,  na  kurudi  kwake  ni 
raundi pia. Ikiwa atafanya Sa'yi huku amepanda, basi 
hakuna ubaya, hasa inapobidi. Hakuna ubaya kwa mtu 
anayefanya  Sa’yi  akiwa  amepanda,  hasa  pale 
kunapokuwa  na  haja.  Inapendekezwa  kwamba 

aongeze kufanya dhikri na dua wakati wa Say’i yake, 
kiasi  awezavyo,  na  awe  safi  kutokana  na  uchafu 
mkubwa na mdogo wa kiibada. 
Inapendekezwa kwamba afanye dhikri na kuomba 
dua  kwa  wingi  katika  Sa'yi  yake  awezavyo.  Pia 
inapendekezwa  kwamba  awe  safi  kutokana  na 
hadathi kubwa na ndogo. Hata hivyo, ikiwa ataifanya 
bila twahara, basi hilo litamtosheleza. 
Anapomaliza Sa’yi, mwanamume atanyoa nywele 
za kichwa chake au atazifupisha. Kuzinyoa ndiyo bora. 
Lakini ikiwa kuwasili kwake Makka ni karibu na wakati 
wa Hija, basi kuzifupisha ndiyo bora kwake ili aweze 
kunyoa sehemu ya kichwa chake iliyosalia wakati wa 
Hija. Ama mwanamke, yeye atakusanya nywele zake 
na  kuzipunguza kiasi cha  ncha ya  kidole au  chini ya 
hapo.  Mtu  aliyehirimia  Umrah  atakapofanya  kile 
kilichotajwa,  basi  Umrah  yake  itakuwa  imekamilika, 
na  sifa  njema  ni  za  Mwenyezi  Mungu.  Hapo,  kila 
alichoharamishiwa  kwa  sababu  ya  ihram,  sasa 
kitakuwa halali kwake. Mtume, rehema na amani za 
Mwenyezi  Mungu  zimshukie,  hakuswali  rakaa  mbili 
baada ya kumaliza Umra, na anayempenda na afanye 
mfano wake. 

wa Mwenyezi Mungu kwa anayemtaraji Mwenyezi 
Mungu na Siku ya Mwisho, na akamtaja Mwenyezi 
Mungu sana." [Al-Ahzab: 21]. 
Mwenyezi Mungu atuwezeshe sisi na ndugu zetu 
Waislamu wote katika kuifahamu dini yake na tuwe 
imara  ndani  yake,  na  aikubali  kutoka  kwa  kila  mtu. 
Yeye aliyetakasika ndiye Mpaji, Mkarimu. 
Na rehema na amani za Mwenyezi Mungu ziwe juu 
ya  mja  wake  na  Mtume  wake,  Nabii  wetu 
Muhammad,  na  aali  zake,  maswahaba  zake,  na 
wafuasi wake waliomfuata kwa wema mpaka Siku ya 
Malipo. 
Muhtasari Mfupi wa matendo ya ibada za Umrah. 
Ulitolewa  na  Ofisi  ya  mheshimiwa,  mtunzi  wake, 
tarehe  13/2/1416  Hijria  (Mkusanyiko  wa  Fatwa  na 
Makala ya Sheikh, Ibn Baaz 17/425). 

